頭先講咗，地熱好多都係嚟自核衰變，所以地球科學家推測喺地球歷史再早啲嗰陣，地球有更加多可以發放輻射嘅同位素，所以嗰時佢可以產生更大嘅內熱，喺30億年前可能係而家嘅兩倍。當時嘅地球沿住半徑嘅温度梯度會更加大，而地幔對流同埋板塊構造嘅速度亦都更加快，仲可能會產生一啲以今時今日嘅地質條件好難產生到嘅岩石，好似係科馬提岩噉。